РЕГЛАМЕНТ (ЕО) № 539/2009 НА КОМИСИЯТА
от 18 юни 2009 година
за изменение на Регламент (ЕО) № 810/2008 относно откриването и управлението на тарифни квоти за висококачествено прясно, охладено и замразено говеждо и замразено биволско месо и на Регламент (ЕО) № 748/2008 относно откриването и управлението на тарифни квоти за внос на замразени месести части от диафрагмата на едър рогат добитък, попадащи под код по КН 0206 29 91
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1095/96 на Съвета от 18 юни 1996 г. относно прилагането на споразуменията, посочени в Списък CXL, изготвен след приключването на преговорите по член ХХIV.6 от ГАТТ (1), и по-специално член 1, параграф 1 от него,
като има предвид, че:
(1)
В член 1, параграф 1, втора алинея от Регламент (ЕО) № 748/2008 на Комисията от 30 юли 2008 г. относно откриването и управлението на тарифни квоти за внос на замразени месести части от диафрагмата на едър рогат добитък, попадащи под код по КН 0206 29 91 (2) и член 1, параграф 1, първа алинея от Регламент (ЕО) № 810/2008 на Комисията от 11 август 2008 г. относно откриването и управлението на тарифни квоти за първокачествено прясно, охладено и замразено говеждо и замразено биволско месо (3) се разпределят поредните номера за тези квоти.
(2)
В член 1, параграф 3 от Регламент (ЕО) № 748/2008 се разпределя квотата, посочена в член 1, параграф 1 от същия регламент, от една страна, за определени количества месо с произход и идващи от Аржентина, и от друга - за месо с произход и идващо от трети страни.
(3)
В член 2 от Регламент (ЕО) № 810/2008 се разпределя квотата, посочена в член 1, параграф 1, първа алинея, буква а) от същия регламент, за няколко подколичества, попадащи под няколко кода по КН и отговарящи на точни определения. Тези подколичества попадат под един и същ пореден номер.
(4)
За да се осигури подходящо управление на тези квоти, следва да се разпределят конкретни поредни номера на различните подразделения на тарифната квота за замразени месести части от диафрагмата на едър рогат добитък съгласно Регламент (ЕО) № 748/2008 и на тарифните квоти за прясно, охладено и замразено говеждо месо съгласно Регламент (ЕО) № 810/2008.
(5)
Регламенти (ЕО) № 748/2008 и (ЕО) № 810/2008 следва съответно да бъдат изменени.
(6)
Тарифните квоти съгласно Регламент (ЕО) № 748/2008 и Регламент (ЕО) № 810/2008 се откриват ежегодно за периода от 1 юли на съответната година до 30 юни на следващата година. С цел избягване на объркването и възможните сътресения в търговския обмен по време на периода на тарифната квота за внос, настоящият регламент следва да се прилага само от 1 юли 2009 г. - началото на следващия период на тарифна квота за внос.
(7)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 748/2008 се изменя, както следва:
1.
В член 1, параграф 1 втората алинея се заличава.
2.
Член 1, параграф 3 се изменя, както следва:
а)
в буква а) се добавя следната алинея:
„Тази квота има пореден номер 09.4460.“;
б)
в буква б) се добавя следната алинея:
„Тази квота има пореден номер 09.4020.“
3.
Приложения IV, V и VI се заменят с текста от приложение I към настоящия регламент.
Член 2
Регламент (ЕО) № 810/2008 се изменя, както следва:
1.
В член 1, параграф 1, първа алинея, буква а) се заличава второто изречение.
2.
Член 2 се изменя, както следва:
а)
в буква а) се добавя следната алинея:
„Тази квота има пореден номер 09.4450.“;
б)
в буква б) се добавя следната алинея:
„Тази квота има пореден номер 09.4451.“;
в)
в буква в) се добавя следната алинея:
„Тази квота има пореден номер 09.4452.“;
г)
в буква г) се добавя следната алинея:
„Тази квота има пореден номер 09.4453.“;
д)
в буква д) се добавя следната алинея:
„Тази квота има пореден номер 09.4454.“;
е)
в буква е) се добавя следната алинея:
„Тази квота има пореден номер 09.4002.“;
ж)
в буква ж) се добавя следната алинея:
„Тази квота има пореден номер 09.4455.“
3.
В член 11, параграф 1 буква а) се заменя със следното:
„а)
най-късно на десетия ден на всеки месец, за тарифните квоти за внос с поредни номера 09.4450, 09.4451, 09.4452, 09.4453, 09.4454, 09.4002 и 09.4455, количествата продукти, включително нулеви количества, за които са били издадени лицензии за внос през предходния месец;“.
4.
Приложения IV, V и VI се заменят с текста от приложение II към настоящия регламент.
Член 3
Настоящият регламент влиза в сила на седмия след публикуването му в Официален вестник на Европейския съюз.
Той се прилага от 1 юли 2009 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 юни 2009 година.